ai4bharat/Pralekha huggingface dataset:
সারওরসায়নমন্ত্রক
তালচের ফার্টিলাইজার লিমিটেডের কাজের অগ্রগতি পর্যালোচনা করলেন শ্রী ডি ভি সদানন্দ গৌড়া
নতুনদিল্লি, ২৩ জুন, ২০২০
রসায়ন ও সার মন্ত্রী শ্রী ডি ভি সদানন্দ গৌড়া তালচের ফারটিলাইজার লিমিটেড -এর কাজের অগ্রগতি খতিয়ে দেখেছেন।
টিএফএল-এর ম্যানেজিং ডিরেক্টর শ্রী এস এন যাদব ও ডিরেক্টর  শ্রী এস গাওড়ে তাঁকে এই কাজের বিষয়ে বিস্তারিত জানান। তালচেরের এই কারখানা থেকে বছরে ১২ লক্ষ ৭০ হাজার মেট্রিক টন ইউরিয়া ইউনিট উৎপন্ন হবে। গেইল, সিআইএল, আরসিএফ এবং এফসিআইএলের যৌথ উদ্যোগে এই কারখানা তৈরি হচ্ছে। এটি নির্মাণে ব্যয় হবে ১৩, ২৭০ কোটি টাকা। সার কারখানা থেকে উৎপাদন শুরু হলে ভারতের বিদেশ থেকে ইউরিয়া আমদানীর উপর নির্ভরতা কমবে এবং এই কারখানায় প্রত্যক্ষ ও অপ্রত্যক্ষ প্রচুর কর্মসংস্থানের সুযোগ সৃষ্টি হবে।
কোভিড-১৯ মহামারীর কারণে লকডাউন জারী হবার ফলে নির্মাণ কাজে সমস্যা হলেও নির্ধারিত সময়ে প্রকল্প শেষ করার জন্য বিশেষ গুরুত্ব দেওয়া হয়েছে।
(টিএফএল-এর উৎপাদন শুরু হলে এবং রামাগুন্দাম, গোরখপুর, বারাউনি ও সিন্ধ্রিতে সার কারখানাগুলির পুনরুজ্জীবনের পর কাজ শুরু হলে ইউরিয়া উৎপাদনে দেশের আত্মনির্ভর হয়ে ওঠার বিষয়ে প্রধানমন্ত্রী শ্রী নরেন্দ্র মোদীর স্বপ্ন পূরণ হবে।
CG/CB
তথ্যওসম্প্রচারমন্ত্রক
শ্রবণশক্তিতে বিশেষভাবে সক্ষম ব্যক্তিদের জন্য গুণমান সমৃদ্ধ টিভি অনুষ্ঠান কার্যকরী করার কথা ঘোষণা করেছেন তথ্য ও সম্প্রচার মন্ত্রী
নয়াদিল্লি, ১২ সেপ্টেম্বর, ২০১৯
কেন্দ্রীয় তথ্য ও সম্প্রচার মন্ত্রী শ্রী প্রকাশ জাভড়েকর শ্রবণশক্তিতে অক্ষম ব্যক্তিদের জন্য আরও বেশি করে টিভি অনুষ্ঠান সম্প্রচার করার নির্দেশ দিয়েছেন। তাঁদের জন্য বিশেষ গুণমান সমৃদ্ধ টিভি অনুষ্ঠান কার্যকরী করার কথা ঘোষণা করেছেন তিনি। এই ধরণের অনুষ্ঠান প্রতীকি ভাষায় এবং ক্যাপশনের মাধ্যমে সম্প্রচার করতে হবে।
শ্রী জাভড়েকর জানিয়েছেন, সব খবরের চ্যানেলগুলিকে প্রতিদিন অন্তত একটি করে প্রতীকি ভাষা অনুবাদকারীকে দিয়ে খবর এবং সপ্তাহে অন্তত একটি করে সাব-টাইটেল এবং ক্যাপশন দিয়ে অনুষ্ঠান সম্প্রচার করতে হবে।
তবে সরাসরি সম্প্রচারিত যেকোন খবর, খেলা, সরাসরি সম্প্রচারিত গানের অনুষ্ঠান, রিয়্যালিটি শো, বিতর্কমূলক সভা, বিজ্ঞাপন বা টেলিশপিং-এর মতো বিষয় এই তালিকার বাইরে থাকবে।
আগামী ১৬ সেপ্টেম্বর থেকে এই নিয়ম কার্যকর হচ্ছে। আগামী ৫ বছরে পর্যায়ক্রমে সমস্ত ক্ষেত্রে এই নিয়ম কার্যকর হবে। দু বছর বাদে এই নীতি পর্যালোচনা করা হবে।
শ্রী জাভড়েকর আরও বলেছেন, দৃষ্টিশক্তিতে বিশেষভাবে সক্ষম ব্যক্তিদের জন্য চলচ্চিত্র প্রদর্শনের সময় সংলাপের সঙ্গে দৃশ্যের বর্ণনা সম্ভবপর কিনা তা পরীক্ষা করে দেখা হচ্ছে।
CG/SS/NS
(Visitor Counter : 61
পেট্রোলিয়ামওপ্রাকৃতিকগ্যাসমন্ত্রক
প্রধানমন্ত্রী উজ্জ্বলা যোজনা
নয়াদিল্লি, ০৯ জুলাই, ২০১৯
প্রধানমন্ত্রী উজ্জ্বলা যোজনার মাধ্যমে দরিদ্র পরিবারের একজন প্রাপ্তবয়স্ক মহিলার নামে বিনামূল্যে রান্নার গ্যাসের সংযোগ দেওয়া হয়। সুফলভোগী গ্রাহক তাঁর পছন্দ মতো রান্নার গ্যাসের জন্য ১৪ কিলো ২০০ গ্রাম বা ৫ কিলোগ্রাম ওজনবিশিষ্ট সিলিন্ডার গ্রহণ করতে পারেন। যোজনার আওতায় ২০১৯ – এর পয়লা জুলাই পর্যন্ত ১০ কোটি ২৭ লক্ষেরও বেশি গ্রাহক তাঁদের কেওয়াইসি ফর্ম দাখিল করেছে। এর মধ্যে ৭ কোটি ৩০ লক্ষেরও বেশি ক্ষেত্রে গ্যাস সংযোগ দেওয়ার অনুমতি দেওয়া হয়েছে।
পশ্চিমবঙ্গে ৩ লক্ষ ৪৭ হাজার ২০৯ জন গ্রাহক স্বেচ্ছায় সিলিন্ডার বাবদ ভর্তুকি ত্যাগ করেছেন। প্রধানমন্ত্রী উজ্জ্বলা যোজনার আওতায় গত পয়লা জুলাই পর্যন্ত রাজ্যে ৮১ লক্ষ ৮ হাজার ৮০৬টি রান্নার গ্যাসের সংযোগ দেওয়া হয়েছে।
লোকসভায় সোমবার এক লিখিত জবাবে এই তথ্য জানান পেট্রোলিয়াম ও প্রাকৃতিক গ্যাস মন্ত্রী শ্রী ধর্মেন্দ্র প্রধান। তিনি আরও জানান, ২০১৯ – এর ২৭শে জুন পর্যন্ত ১ কোটিরও বেশি রান্নার গ্যাসের গ্রাহক ‘গিভ ইট আপ’ অভিযানের আওতায় সিলিন্ডার-পিছু তাঁদের প্রাপ্য ভর্তুকি ছেড়ে দিয়েছেন। ২০১৮-১৯ – এ এই অভিযানের মাধ্যমে ২ হাজার ৯৩০ কোটি টাকা সাশ্রয় হয়েছে বলে তিনি জানান। রান্নার গ্যাসের গ্রাহকদের ভর্তুকিযুক্ত মূল্যে সিলিন্ডার সরবরাহের জন্য ‘পহল’ কর্মসূচি শুরু করেছে। উদ্দেশ্য হ’ল ভর্তুকি বাবদ অর্থের অপচয় দূর করে সমগ্র ভর্তুকি ব্যবস্থাকে আরও যুক্তিসঙ্গত করে তোলা। শ্রী প্রধান জানান, করযোগ্য আয়ের পরিমাণ ১০ লক্ষ বা তার ওপরে এমন রান্নার গ্যাসের গ্রাহকদের ভর্তুকির সুবিধা থেকে বাদ দেওয়ার সিদ্ধান্ত নিয়েছে। এছাড়াও, রান্নার গ্যাসের ভর্তুকি স্বেচ্ছায় ছেড়ে দিতেও গ্রাহকদের উৎসাহিত করা হচ্ছে।
CG/BD/SB
(Visitor Counter : 759
প্রতিরক্ষামন্ত্রক
প্রতিরক্ষামন্ত্রী শ্রী রাজনাথ সিং এর উপস্থিতিতে নাগপুরে মাল্টিমোড হ্যান্ড গ্রেনেডের প্রথম ব্যাচ ভারতীয় সেনাবাহিনীর কাছে হস্তান্তর করা হয়েছে
প্রতিরক্ষা খাতে উৎপাদনের ক্ষেত্রে স্বনির্ভরতা অর্জনের জন্য প্রতিরক্ষামন্ত্রী একে সরকারি-বেসরকারি অংশীদারিত্বের একটি উজ্জ্বল উদাহরণ বলে অভিহিত করেছেন
নতুন দিল্লি, ২৪ আগষ্ট, ২০২১
মূল বিষয় সমূহ-প্রতিরক্ষা গবেষণা ও উন্নয়ন সংস্থা, ডিআরডিও-র পরীক্ষাগারে প্রযুক্তি হস্তান্তরের মাধ্যমে ইকোনমিক এক্সপ্লোসিভস লিমিটেড কোম্পানি এই গ্রেনেড তৈরি করেছে।অফেন্সিভ এবং ডিফেন্সিভ উভয় মোডে মাল্টিমোড হ্যান্ড গ্রেনেড তৈরি করা হয়েছে যা নির্ভুল এবং নির্ভরযোগ্য।প্রতিরক্ষা খাতে উৎপাদনের ক্ষেত্রে এটিকে আত্মনির্ভর ভারত অভিযানের একটি বড় পদক্ষেপ বলে প্রতিরক্ষামন্ত্রী উল্লেখ করেছেন।প্রতিরক্ষা খাতে রপ্তানির পরিমাণ গত দু'বছরে হয়েছে ১৭ হাজার কোটি টাকা।
প্রতিরক্ষা গবেষণা ও উন্নয়ন সংস্থা, ডিআরডিও-র অধীন টার্মিনাল ব্যালেস্টিক রিসার্চ ল্যাবরেটরি মারফত প্রযুক্তি হস্তান্তরের মাধ্যমে ইকোনমিক এক্সপ্লোসিভস লিমিটেড, মাল্টিমোড হ্যান্ড গ্রেনেড তৈরি করে তার প্রথম ব্যাচ ভারতীয় সেনা বাহিনীর কাছে হস্তান্তর করেছে। আজ মহারাষ্ট্রের নাগপুরে প্রতিরক্ষামন্ত্রী শ্রী রাজনাথ সিং এর উপস্থিতিতে ভারতীয় সেনাবাহিনীর কাছে এই গ্রেনেড অর্পন করা হয়েছে।
ইকোনমিক এক্সপ্লোসিভ লিমিটেডের চেয়ারম্যান শ্রী এস এন নুওয়াল মাল্টিমোড হ্যান্ডগ্রেনেডের রেপ্লিকা প্রতিরক্ষা মন্ত্রীর হাতে তুলে দেন। এর মাধ্যমেই প্রতিরক্ষা খাতে বেসরকারি সংস্থার তৈরি গোলাবারুদ ভারতীয় সেনাবাহিনীকে সরবরাহের প্রক্রিয়া শুরু হয়। সেনাবাহিনীর প্রধান জেনারেল এম এম নারাভানে, প্রতিরক্ষা বিভাগের সচিব এবং ডিআরডিও-র চেয়ারম্যান ডক্টর জি সতীশ রেড্ডি এবং ডিজি ইনফ্যান্ট্রি, লেফটেনেন্ট জেনারেল সামান্ত্র এই হস্তান্তর অনুষ্ঠানে উপস্থিত ছিলেন।
প্রতিরক্ষামন্ত্রী শ্রী রাজনাথ সিং তাঁর ভাষণে উল্লেখ করেন যে, মাল্টিমোড হ্যান্ড গ্রেনেড হস্তান্তরের মাধ্যমে প্রতিরক্ষা খাতে সরকারি এবং বেসরকারি সংস্থার যৌথ ব্যবস্থাপনায় স্বনির্ভরতা সম্ভব হয়েছে।
" ভারতীয় সেনা বাহিনীর ইতিহাসে আজ একটি স্মরণীয় দিন। আমাদের বেসরকারি ক্ষেত্রে ওয়েবার প্রতিরক্ষা সংক্রান্ত উৎপাদনের ক্ষেত্রে এগিয়ে এসেছে। প্রতিরক্ষা খাতে উৎপাদনের ক্ষেত্রে এটি কেবল একটি মাইলফলক নয়, প্রধানমন্ত্রী শ্রী নরেন্দ্র মোদীর আত্মনির্ভর ভারত অভিযানের একটি বড় অঙ্গ।"
প্রতিরক্ষা মন্ত্রী জানান, দেশীয়ভাবে নির্মিত মাল্টিমোড গ্রেনেড ছাড়াও, অর্জুন মার্ক ওয়ান ট্যাংক, আনম্যানড সারফেস ভেহিকেল এবং সি থ্রু আর্মার এই ধরনের সাজ-সরঞ্জাম গুলি রপ্তানি পর্যন্ত করা হচ্ছে।
প্রতিরক্ষা খাতে অনলাইন এক্সপোর্ট অথোরাইজেশন ২০১৬-১৭ থেকে ২০১৮-১৯ অর্থবছর পর্যন্ত রপ্তানির পরিমাণ ছিল ১,২১০ কোটি টাকা। কিন্তু বিগত দু বছরে তা বেড়ে হয়েছে ১,৭৭৪ কোটি টাকা। বিগত দু বছরে রপ্তানির পরিমাণ দাঁড়িয়েছে ১৭ হাজার কোটি টাকা। প্রতিরক্ষামন্ত্রী আশা প্রকাশ করেন যে, ভারতে তৈরি সামরিক সাজ-সরঞ্জাম কেবল দেশেই নয়, সারাবিশ্বে খুব শীঘ্রই প্রভাব ফেলবে।
CG/ SB
(Visitor Counter : 164
সংস্কৃতিমন্ত্রক
সংস্কৃতি মন্ত্রক ভেষজ ঐতিহ্য হিসেবে চিহ্নিত ৫টি গাছের চারা রোপণের মধ্য দিয়ে চলতি বছরে ২৮শে জুন থেকে ১২ই জুলাই পর্যন্ত “সংকল্প পর্ব” উদযাপন করেছে : শ্রী প্রহ্লাদ সিং প্যাটেল
নতুন দিল্লি, ১৯ সেপ্টেম্বর, ২০২০
প্রধানমন্ত্রীর আহ্বানে সাড়া দিয়ে সংস্কৃতি মন্ত্রক দেশে স্বচ্ছ ও স্বাস্থ্যকর পরিবেশ গঠনের লক্ষ্যে চলতি বছরের ২৮শে জুন থেকে ১২ই জুলাই পর্যন্ত “সংকল্প পর্ব” অভিযান চালিয়েছে। এই অভিযানের আওতায় মন্ত্রক বরগাদ, আওলা, পিপুল, অশোক এবং বেল – দেশের ভেষজ ঐতিহ্য হিসেবে পরিচিত ৫টি গাছের চারা রোপণ করেছে। মন্ত্রক তার সমস্ত কার্যালয় এবং মন্ত্রকের আওতাধীন স্বশাসিত সংস্থাগুলির অফিস প্রাঙ্গণ/ক্যাম্পাসে বা আশপাশের অঞ্চলে এই গাছের চারা রোপণের কাজ চালিয়েছে। তবে, এই অভিযানের জন্য মন্ত্রক আলাদা করে কোনো অর্থ বরাদ্দ করেনি। গণমাধ্যম ও সোশাল মিডিয়ার সাহায্যে এই কর্মসূচী সম্পর্কে প্রচার চালানো হয়। এই অভিযানে মোট ১১,৪৪২টি গাছের চারা রোপণ করা হয়েছে।
লোকসভায় আজ লিখিত উত্তরে এই তথ্য জানিয়েছেন কেন্দ্রীয় সংস্কৃতি ও পর্যটন মন্ত্রকের স্বাধীন দায়িত্বপ্রাপ্ত প্রতিমন্ত্রী শ্রী প্রহ্লাদ সিং প্যাটেল।
CG/SS/SKD
(Visitor Counter : 71
স্বাস্থ্যওপরিবারকল্যাণমন্ত্রক
সিজিএইচএস-এর চিকিৎসাকেন্দ্র
নয়াদিল্লি, ১৯ জুলাই, ২০১৯
সেন্ট্রাল গভর্নমেন্ট হেল্থ স্কিম -এর চিকিৎসাকেন্দ্রের মাধ্যমে বিভিন্ন রাজ্যে কেন্দ্রীয় সরকারি কর্মী ও পেনশনভোগীদের চিকিৎসা পরিষেবা দিয়ে থাকে। পশ্চিমবঙ্গে কলকাতায় অ্যালোপ্যাথি চিকিৎসার জন্য ১৮টি, আয়ুর্বেদিক চিকিৎসার জন্য ১টি, হোমিওপ্যাথি চিকিৎসার জন্য ২টি এবং ইউনানি চিকিৎসার জন্য ১টি কেন্দ্র রয়েছে। জলপাইগুড়ি এবং শিলিগুড়ি – দুটি শহরেই একটি করে অ্যালোপ্যাথি চিকিৎসাকেন্দ্র রয়েছে। ত্রিপুরায় আগরতলায় অ্যালোপ্যাথি চিকিৎসার জন্য ১টি কেন্দ্র আছে। অসমে গুয়াহাটিতে ৫টি অ্যালোপ্যাথি চিকিৎসার এবং ১টি হোমিওপ্যাথি চিকিৎসার কেন্দ্র আছে। শিলচর ও ডিব্রুগড় – দুটি শহরেই একটি করে অ্যালোপ্যাথি কেন্দ্র আছে।
সিজিএইচএস-এর অধীনে নতুন চিকিৎসাকেন্দ্র খোলার জন্য ন্যূনতম ২ হাজার কার্ডের অধিকারী প্রয়োজন। কোন নতুন শহরে সিজিএইচএস-এর সুবিধা পাওয়ার ক্ষেত্রে ন্যূনতম ৬ হাজার কার্ডের অধিকারী থাকা দরকার।
লোকসভায় এক প্রশ্নের লিখিত জবাবে এ তথ্য জানান স্বাস্থ্য ও পরিবারকল্যাণ মন্ত্রকের প্রতিমন্ত্রী শ্রী অশ্বিনী কুমার চৌবে।
CG/CB/DM
(Visitor Counter : 79
আয়ুষ
এআইআইএ-তে কোভিড কেন্দ্রের ব্যবস্থাপনা পর্যালোচনা করেছেন আয়ুষ মন্ত্রী
নয়াদিল্লি, ২৮ জুলাই, ২০২০
আয়ুষ দপ্তরের স্বাধীন দায়িত্বপ্রাপ্ত প্রতিমন্ত্রী শ্রী শ্রীপাদ যশো নায়েক আজ নতুন দিল্লির সরিতা বিহারে অল ইন্ডিয়া ইনস্টিটিউট অফ আয়ুর্বেদ -এ কোভিড-১৯ স্বাস্থ্যকেন্দ্রটি ঘুরে দেখেছেন। মন্ত্রী এই কেন্দ্রের কোভিড সংক্রমিতদের চিকিৎসা ব্যবস্থার পর্যালোচনা করেছেন। তিনি চিকিৎসকদের সঙ্গে মতবিনিময় করে রোগীদের বিষয়ে বিস্তারিত তথ্য সংগ্রহ করেছেন। আয়ুর্বেদ চিকিৎসার মাধ্যমে এখানকার কোভিড স্বাস্থ্যকেন্দ্রের বিষয়ে তিনি তাঁদের মতামত জানতে চেয়েছেন।
কোভিড-১৯ মহামারীর প্রেক্ষিতে এআইআইএ যে পরিষেবা দিচ্ছে মন্ত্রী তাতে সন্তোষ প্রকাশ করেছেন। আয়ুর্বেদের মাধ্যমে এখানকার চিকিৎসকদল যে উৎসাহ ও সাহসের সঙ্গে কোভিড সংক্রমিতদের চিকিৎসা করছেন তা যথেষ্ট মূল্যবান বলে তিনি মন্তব্য করেছেন। আয়ুর্বেদিক ওষুধ, খাদ্যাভ্যাস, যোগ এবং দেশ জুড়ে কোভিড সংক্রমিতদের মানসিক চাপমুক্ত রাখার পদ্ধতি নিয়ে একটি সর্বাঙ্গীণ ব্যবস্থাপনা এআইআইএ গড়ে তুলেছে যা ভবিষ্যতের জন্য উদাহরণ হিসেবে ব্যবহার করা যাবে।
মন্ত্রী জানিয়েছেন, এখানে চিকিৎসারত সংক্রমিতদের থেকে যে তথ্য তিনি পেয়েছেন তা অত্যন্ত আশাব্যাঞ্জক। এখানকার রোগীরা জীবনের বিষয়ে ইতিবাচক ধারণা পেয়েছেন – যা এই রোগ থেকে তাঁদের মুক্ত হতে সাহায্য করছে। সংক্রমিতদের জন্য সর্বাত্মক আয়ুর্বেদ ব্যবস্থায় চিকিৎসার কারণে মন্ত্রী এআইআইএ-এর সকলকে অভিনন্দন জানিয়েছেন। মহামারীর এই সময়ে ভারতীয় চিরায়ত চিকিৎসা পদ্ধতি - আয়ুর্বেদের মাধ্যমে রোগ নিরাময় এবং সংক্রমণ প্রতিহত করার যথেষ্ট সম্ভাবনা রয়েছে। এখানে চিকিৎসার পর কোন রোগীর শরীরে বিরূপ প্রতিক্রিয়া দেখা যায়নি। এ পর্যন্ত এই কেন্দ্রে মৃত্যুর কোন ঘটনাও ঘটেনি। প্রত্যেকের রিপোর্ট নেগেটিভ আসার পরই তাঁদের ছাড়া হয়েছে। এখান থেকে যে অভিজ্ঞতা পাওয়া যাচ্ছে তা এই মহামারীর মোকাবিলায় সাহায্য করবে বলে মন্ত্রী আশা করেছেন।
তিনি এআইআইএ-এর বিনামূল্যে কোভিড নমুনা পরীক্ষাকেন্দ্রটি ঘুরে দেখেছেন। দিল্লি সরকার এখানে আরটি-পিসিআর এবং র্যাোপিড অ্যান্টিজেন টেস্টিং-এর মাধ্যমে কোভিড-১৯-এর নমুনা পরীক্ষার ব্যবস্থা করেছে।
(CG/CB/DM
গ্রামোন্নয়নমন্ত্রক
বিশ্ব বাণিজ্য সংগঠনের মহানির্দেশক ডঃ এনগোজি ওকোনজো - ইওয়েলা কেন্দ্রীয় গ্রামোন্নয়ন মন্ত্রকের আধিকারিক ও স্বনির্ভর গোষ্ঠীর সদস্যদের সঙ্গে মত বিনিময় করেছেন
নতুন দিল্লি, ২৩ অক্টোবর, ২০২১
বিশ্ব বাণিজ্য সংগঠনের  মহানির্দেশক ডঃ এনগোজি ওকোনজো - ইওয়েলা চলতি ভারত সফরের সময় কেন্দ্রীয় গ্রামোন্নয়ন মন্ত্রকের আধিকারিক এবং স্বনির্ভর গোষ্ঠীর সদস্যদের সঙ্গে মত বিনিময় করেছেন। ডঃ ইওয়েলা বর্তমানে ভারত সফরে রয়েছেন। নতুন দিল্লিতে গতকাল এই মত বিনিময় কর্মসূচি আয়োজিত হয়।
এই মত বিনিময় বৈঠকে গ্রামোন্নয়ন মন্ত্রকের যুগ্ম সচিব শ্রী চরণজিৎ সিং, মন্ত্রকের নির্দেশক শ্রী রাঘবেন্দ্র প্রতাপ সিং এবং ন্যাশনাল মিশন ম্যানেজমেন্ট ইউনিটের পরিসংখ্যানগত বিশেষজ্ঞদের একটি দল উপস্থিত ছিল। স্যুইজারল্যান্ডের জেনেভায় ডাব্লুটিও-তে ভারতের দূত ও স্থায়ী প্রতিনিধি শ্রী ব্রজেন্দ্র নভনিত এবং বাণিজ্য মন্ত্রকের বাণিজ্য শাখার আধিকারিক শ্রী অভিমুন্যু শর্মা এই বৈঠকে যোগ দেন।
মন্ত্রকের যুগ্ম সচিব শ্রী সিং কোভিড-১৯ মহামারীর সময় স্বনির্ভর গোষ্ঠীগুলির বিভিন্ন প্রয়াস সম্পর্কে বিস্তারিত বিবরণ পেশ করেন। বিশ্ব বাণিজ্য সংগঠনের মহানির্দেশক মধ্যপ্রদেশ, কেরালা ও ঝাড়খন্ডের বিভিন্ন স্বনির্ভর গোষ্ঠীর একাধিক সদস্যের সঙ্গে ভার্চুয়াল পদ্ধতিতে মত বিনিময় করেন। তিনি স্বনির্ভর গোষ্ঠীর সদস্যদের কাছ থেকে তাদের কাজকর্ম, অভিজ্ঞতা, আর্থসামাজিক অবস্থা ও মহামারীর সময় বিভিন্ন চ্যালেঞ্জের মোকাবিলা সম্পর্কে জানতে চান।
স্বনির্ভর গোষ্ঠীর সদস্যরা তাদের কর্ম-অভিজ্ঞতা সম্পর্কে জানান, স্বনির্ভর গোষ্ঠীর সঙ্গে যুক্ত হওয়ার ফলে আর্থসামাজিক অবস্থায় উন্নতি ঘটেছে এবং এখন তাদের পরিবার, ছেলে-মেয়ে ও নিজেদের প্রতি আরও বেশি যত্নবান হয়ে উঠেছেন। কোভিড-১৯ মহামারীর সময় বাড়ি বাড়ি গিয়ে আর্থিক সুবিধা পৌঁছে দেওয়ার ব্যাপারেও তারা ডাব্লুটিও-র মহানির্দেশককে জানান।
ডাব্লুটিও-র মহানির্দেশিক সামাজিক স্তরে বিশেষ করে নিজেদের জীবনযাত্রায় ইতিবাচক পরিবর্তন আনার জন্য স্বনির্ভরগোষ্ঠীর সদস্যদের প্রচেষ্টার প্রশংসা করেন। মহামারীর সময় স্বনির্ভর গোষ্ঠীর সদস্যরা যে প্রশংসনীয় ভূমিকা পালন করেছেন তার কথা উল্লেখ করে ডঃ ইওয়েলা স্বনির্ভর গোষ্ঠীর ভবিষ্যৎ প্রচেষ্টায় সাফল্য কামনা করেন।
(CG/BD/AS/
প্রধানমন্ত্রীরদপ্তর
প্রধানমন্ত্রী ১৪ ডিসেম্বর আমেদাবাদে প্রমুখ স্বামী মহারাজ শতাব্দী মহোৎসবের উদ্বোধনী অনুষ্ঠানে যোগ দেবেন
নয়াদিল্লি, ১৩ ডিসেম্বর, ২০২২
প্রধানমন্ত্রী শ্রী নরেন্দ্র মোদী ১৪ ডিসেম্বর বিকেল সাড়ে ৫টায় আমেদাবাদে প্রমুখ স্বামী মহারাজ শতাব্দী মহোৎসবের উদ্বোধনী অনুষ্ঠানে যোগ দেবেন।
প্রমুখ স্বামী মহারাজ একজন পথপ্রদর্শক ও গুরু ছিলেন। ভারত ও বিশ্বের অগুন্তি মানুষের কাছে অনুপ্রেরণা সৃষ্টিকারী ব্যক্তিত্ব তিনি। এক মহান আধ্যাত্মিক গুরু হিসেবে ব্যাপক সম্মান ও প্রশংসা পান তিনি। আধ্যাত্মবোধ ও মানবতার সেবায় নিজের জীবন উৎসর্গ করেছেন বিএপিএস স্বামী নারায়ণ সংস্থার নেতা হিসেবে। তিনি লক্ষ লক্ষ মানুষের কল্যাণে কাজ করেছেন। গ্রহণ করেছেন নানা সাংস্কৃতিক, সামাজিক ও ধর্মীয় উদ্যোগ।
এইচএইচ প্রমুখ স্বামী মহারাজের জন্ম শতবর্ষে সারা বিশ্বের জনগণ তাঁর জীবন ও কাজের উৎসব উদযাপন করছে। বর্ষব্যাপি সারা বিশ্বে নানা অনুষ্ঠানের আয়োজন করা হয়েছে। বিএপিএস স্বামী নারায়ণ সংস্থা এই উৎসবের আয়োজন করবে শাহীবাগে। ১৫ ডিসেম্বর ২০২২ থেকে ১৫ জানুয়ারি ২০২৩ পর্যন্ত আমেদাবাদে প্রতিদিন নানা অনুষ্ঠানের আয়োজন করা হবে, থাকবে বিশেষ প্রদর্শনী।
১৯০৭ সালে শাস্ত্রীজি মহারাজ বিএপিএস স্বামী নারায়ণ সংস্থা স্থাপন করেন। বেদ শিক্ষার ওপর নির্ভর করে এবং আধ্যাত্মিকতার ব্যবহারিক প্রয়োগ নিয়ে বিএপিএস বিশ্বব্যাপি প্রচার চালায়। বিশ্বাস, একতা এবং নিঃস্বার্থ পরিষেবা প্রদানের লক্ষ্যে কাজ করে এই সংস্থা। সমাজের সর্বস্তরের মানুষের ধর্মীয়, সামাজিক, সাংস্কৃতিক ও মানসিক চাহিদা পূরণও এর লক্ষ্য। বিশ্বব্যাপি নানা মানবিক সহায়তা কাজেও অংশ নেয় বিএপিএস।
PG/PM/NS
(
মানবসম্পদবিকাশমন্ত্রক
কেন্দ্রীয় মানবসম্পদ উন্নয়ন মন্ত্রী শ্রী রমেশ পোখরিয়াল ‘নিশাঙ্ক’ মহিলা উদ্যোগপতিদের জন্য বর্জ্য ব্যবস্থাপনা প্রক্রিয়াকরণ  এবং এআইসিটিই-র অন্যান্য উদ্যোগের সূচনা করেছেন
নয়াদিল্লি, ১৯ সেপ্টেম্বর, ২০১৯
কেন্দ্রীয় মানবসম্পদ উন্নয়ন মন্ত্রী শ্রী রমেশ পোখরিয়াল ‘নিশাঙ্ক’ বুধবার অল ইন্ডিয়া কাউন্সিল ফর টেকনিক্যাল এডুকেশন  – এর একাধিক উদ্যোগের সূচনা করেন। এর মধ্যে ডিপ্লোমা পাঠ্যক্রমের অন্তর্গত মার্গ দর্শন এবং মার্গ দর্শক আদর্শ পাঠ্যসূচির মাধ্যমে মহিলা উদ্যোগপতিরা যাতে বর্জ্য ব্যবস্থাপনা প্রক্রিয়াকরণ দক্ষতার সঙ্গে পরিচালনা করতে পারেন তার সুব্যবস্থা রয়েছে।
অনুষ্ঠানের সূচনায় কেন্দ্রীয় মন্ত্রী শ্রী রমেশ পোখরিয়াল জানান, এ বছরের নভেম্বর – ডিসেম্বর মাসে ডব্লিউএডব্লিউই সম্মেলন ২০১৯ – এর আয়োজন করা হয়েছে। এর মাধ্যমে মহিলাদের সশক্তিকরণ যেমন সম্ভব হবে, তেমনই তাঁদের কর্মদক্ষতা বৃদ্ধি পাবে এবং এই কাজে আরও উদ্যোগী করে তোলা যাবে। এআইসিটিই এবং জয়পুরের বর্জ্য ব্যবস্থাপনা প্রতিষ্ঠান  যৌথভাবে এই সম্মেলনের আয়োজন করছে। তিনি আরও বলেন, এই সম্মেলনে স্নাতক ছাত্রীদের বাণিজ্যিকভাবে এই কাজে উৎসাহিত করে তুলতে একাধিক উদ্যোগ নেওয়া হবে। কেন্দ্রীয় মন্ত্রী বলেন, বিশ্বে আমাদের প্রথম স্থানে পৌঁছনো প্রয়োজন। প্রযুক্তিগত শিক্ষাই সেই পথ দেখাতে পারে। এর জন্য ছাত্রছাত্রীদের প্রস্তুত করে তুলতে নতুন পাঠ্যসূচিরও প্রয়োজন, যাতে তাঁরা যুগোপযোগী হয়ে উঠতে পারে এবং ডিপ্লোমা পাঠ্যক্রমের আদর্শ পাঠ্যসূচির মাধ্যমে সঠিকপথে এগিয়ে যেতে পারে। তিনি আরও বলেন, মার্গ দর্শন এবং মার্গ দর্শকের মাধ্যমে এই সুবিধা প্রদান খুবই ভালো উদ্যোগ। এতে সর্বোচ্চ প্রতিষ্ঠানগুলি অন্যান্য প্রতিষ্ঠানগুলির পরামর্শদাতা হিসাবে কাজ করতে পারে। এর ফলে, অন্যান্য প্রতিষ্ঠানগুলির র্যাঙ্কিং – এর উন্নতি হবে। দক্ষতা প্রত্যুত্তর সুবিধা প্রকল্পের মাধ্যমে শিক্ষার মানোন্নয়ন সম্ভব হবে বলেও জানান তিনি।
SSS/SS/SB
(Visitor Counter : 132
বিজ্ঞানওপ্রযুক্তিমন্ত্রক
ডিএসটি-র অর্থসাহায্যে একটি স্টার্ট আপ সংস্থা কোভিড – ১৯ সংক্রমণের টিকা এবং এর লক্ষণ প্রকাশ না পাওয়া রোগীদের জন্য টেস্ট কিট তৈরি করছে
নতুনদিল্লি, ১১ এপ্রিল, ২০২০
কোভিড – ১৯ এর দরুন আপৎকালীন পরিস্থিতিতে এই রোগের টিকা এবং রোগ নির্ধারণের জন্য কিট তৈরিতে বিজ্ঞান ও প্রযুক্তি দপ্তর, সিগাল বায়োসলিউশনকে সাহায্য করছে।
সিগাল বায়োসলিউশন একটি টিকা এবং রোগ প্রতিরোধের জন্য প্রযুক্তি আবিষ্কার করেছে। সক্রিয় ভাইরোসম প্রযুক্তি বা এভিটি স্বল্পমূল্যের একটি অ্যান্টিজেন তৈরি করতে সাহায্য করে যেটি মানুষের শরীরে ক্ষতিকর নয়। এই এভিটি-র সাহায্যে কোভিড – ১৯ এর সংক্রমণ মোকাবিলায় একটি টিকা তৈরির উদ্যোগ নেওয়া হয়েছে। পাশাপাশি কোভিড – ১৯ শনাক্ত করতে অ্যালাইজা কিট তৈরিতেও এই এভিটি ব্যবহার করা যাবে।
বর্তমানে ভারতে পলিমেরাস শৃঙ্খল বিক্রিয়া ভিত্তিক রোগ শনাক্তকরণের কিট পাওয়া যায়। এই কিটের সাহায্যে যাদের শরীরে করোনা ভাইরাস সক্রিয়ভাবে রয়েছে, তাঁদেরই শনাক্ত করা সম্ভব। কিন্তু যাঁদের শরীরে করোনা ভাইরাস রয়েছে, অথচ কোভিড – ১৯ এর লক্ষণ দেখা যাচ্ছে না, সেই সব মানুষের মধ্যে এই ভাইরাস শনাক্তকরণের ক্ষেত্রে এভিটি সাহায্য করবে।
এই সক্রিয় ভাইরোসম পরীক্ষার জন্য প্রথমে তা জংলী ইঁদুরের উপর প্রয়োগ করা হবে। এর পর সেটি ছোট ছোট প্রাণী অথবা বাঁদরের ওপর প্রয়োগ করা হবে। প্রথম পর্যায়ে ট্রায়াল শুরু করতে ১৮ থেকে ২০ মাস সময় লেগে যাবে। তবে, শনাক্তকরণের কিটটি পরীক্ষামূলকভাবে ব্যবহারের জন্য আগষ্ট মাসে মধ্যে তৈরি হয়ে যাবে বলে আশা করা হচ্ছে। সেটি, অনুমোদন পেতে অবশ্য আরো ১০ – ১১ মাস লেগে যাবে। অন্যদিকে, টিকাটি তৈরি হতে দীর্ঘ সময় লাগলেও বর্তমান জরুরী অবস্থায় ৮০ দিনের মধ্যে সেটি প্রমাণের জন্য প্রয়োগ করার চেষ্টা করা হবে। এরপর সেটিকে বিভিন্ন প্রাণীর ওপর প্রয়োগের কাজ সম্পূর্ণ হবে।
(CG/CB
নির্বাচনকমিশন
নির্বাচন কমিশনের সদর দপ্তরে কোভিড-১৯ এর টিকাকরণ শুরু
নতুন দিল্লি, ৫ই মার্চ, ২০২১
নির্বাচন সদনে চৌঠা মার্চ নির্বাচন কমিশনের আধিকারিক ও কর্মীদের টিকাকরণ শুরু হয়েছে। প্রাক্তন মুখ্য নির্বাচন কমিশনার শ্রী এম এস গিল প্রথম টিকা নিয়েছেন। এই টিকাকরণ প্রক্রিয়ায় সব আধিকারিক ও কর্মীদের টিকা নেওয়ার পর মুখ্য নির্বাচন কমিশনার শ্রী সুনীল আরোরা, এবং দুই নির্বাচন কমিশনার শ্রী সুশীল চন্দ্র ও শ্রী রাজীব কুমার টিকা নেবেন।
শ্রী আরোরা জানিয়েছেন, আসন্ন বিধানসভা নির্বাচনে যে সব কর্মীরা ভোটের ডিউটি করবেন, তাঁদের সকলকে ‘সামনের সারির যোদ্ধা’౼ হিসেবে ঘোষণা করা হয়েছে। টিকাকরণের ফলে ভোটের কাজ করার সময় এই সব কর্মীদের মধ্যে কোভিডের আশঙ্কা থাকবে না। দেশজুড়ে টিকাকরণের এই উদ্যোগের ফলে নির্বাচন আয়োজনে সুবিধে হচ্ছে। নির্বাচন কমিশন ডাক্তার, অ্যাম্বুলেন্স সহ বিশেষ শিবিরে নানা ব্যবস্থা নিয়েছে।
বিশেষ টিকাকরণ কর্মসূচীর আওতায়, ৫টি রাজ্য ও কেন্দ্রশাসিত অঞ্চলে লক্ষ লক্ষ ভোটকর্মী ভোটের কাজের আগে টিকা নেবেন।
দক্ষতাউন্নয়নওশিল্পোদ্যোগমন্ত্রক
শ্রম শক্তির প্রশিক্ষণ
নয়াদিল্লি, ০৮ জুলাই, ২০১৯
দেশের যুবকদের মধ্যে দক্ষতা বাড়িয়ে তাদের কর্মক্ষম করে তোলার লক্ষ্যে সরকার স্কিল ইন্ডিয়া মিশনের আওতায় স্বল্প এবং দীর্ঘমেয়াদী প্রশিক্ষণের ব্যবস্হা করেছে। দক্ষতা উন্নয়ন এবং শিল্পোদ্যোগ মন্ত্রক দেশ জুড়ে প্রধানমন্ত্রী কৌশল বিকাশ যোজনার  আওতায় ২০১৬-২০ সালের মধ্যে একটি ফ্ল্যাগশিপ প্রকল্প চালু করেছে। এই প্রকল্পের মাধ্যমে মধ্যপ্রদেশ সহ দেশজুড়ে চার বছর ধরে স্বল্প সময়ের প্রশিক্ষণ , অগ্রাধিকারের ভিত্তিতে শেখার ক্ষেত্রে স্বীকৃতি  এবং বিশেষ প্রকল্প র মাধ্যমে ১ কোটি মানুষকে দক্ষতা সংক্রান্ত প্রশিক্ষণ দেওয়া হবে। এরজন্য ১২ হাজার কোটি টাকা ধার্য করা হয়েছে। ১২ জুন পর্যন্ত হিসেব অনুযায়ী এই প্রকল্পের আওতায় ৫২ লক্ষ ১২ হাজার জন প্রশিক্ষণ পেয়েছে। এদের মধ্যে মধ্যপ্রদেশের বাসিন্দা ৩ লক্ষ ৮৯ হাজার।
প্রধানমন্ত্রী কৌশল কেন্দ্র  নামে দেশজুড়ে মন্ত্রক মডেল স্কীল সেন্টার তৈরির উদ্যোগ নিয়েছে। আজকের তারিখ পর্যন্ত দেশের ৫৪৩টি লোকসভা কেন্দ্রে ৭১৭টি জেলায় ৮৩৭টি পিএমকেকে তৈরির সিদ্ধান্ত নেওয়া হয়েছে। এরমধ্যে ৬১০টি কেন্দ্র ইতিমধ্যেই গড়ে উঠেছে।
আইটিআই-এর মাধ্যমে দীর্ঘমেয়াদী প্রশিক্ষণের ব্যবস্হা করা হয়েছে। ৩৩ লক্ষ ৯৮ হাজার জন দেশের ১৪৪৯৪টি আইটিআই থেকে এই প্রশিক্ষণ পাবেন।
লোকসভায় আজ এক লিখিত প্রশ্নের জবাবে দক্ষতা উন্নয়ন এবং শিল্পোদ্যোগ দপ্তরের প্রতিমন্ত্রী শ্রী আর কে সিং এই তথ্য জানিয়েছেন।
CG/CB/NS
(Visitor Counter : 173
অর্থমন্ত্রক
কেন্দ্র জিএসটি ক্ষতিপূরণ বাবদ রাজ্য/কেন্দ্রশাসিত অঞ্চলগুলিকে ১৭ হাজার কোটি টাকা দিয়েছে
নতুন দিল্লি, ৩ নভেম্বর, ২০২১
কেন্দ্র জিএসটি ক্ষতিপূরণ বাবদ আজ রাজ্য/কেন্দ্রশাসিত অঞ্চলগুলিকে ১৭ হাজার কোটি টাকা দিয়েছে। এরফলে, ২০২১-২২ অর্থবর্ষে এখনও পর্যন্ত জিএসটি ক্ষতিপূরণ বাবদ রাজ্য/কেন্দ্রশাসিত অঞ্চলগুলিকে ৬০ হাজার কোটি টাকা মেটানো হল। জিএসটি পরিষদের সিদ্ধান্ত অনুযায়ী চলতি অর্থবর্ষে জিএসটি ক্ষতিপূরণ বাবদ ঘাটতি মেটাতে রাজ্য/কেন্দ্রশাসিত অঞ্চলগুলিকে ব্যাক টু ব্যাক ঋণ সুবিধা হিসেবে ইতিমধ্যেই ১ লক্ষ ৫৯ হাজার কোটি টাকা দেওয়া হয়েছে।
মন্ত্রকের পরিসংখ্যান অনুযায়ী আজ জিএসটি ক্ষতিপূরণ বাবদ পশ্চিমবঙ্গকে ৭৭১ কোটি ৮১ লক্ষ টাকার বেশি দেওয়া হয়েছে।
CG/BD/AS/
(Visitor Counter : 135
প্রধানমন্ত্রীরদপ্তর
জনসাধারণের পদ্ম সম্মানে ভূষিত শ্রী বীরেন কুমার বসাকের উপহারের জন্য প্রধানমন্ত্রীর ধন্যবাদ জ্ঞাপন
নতুনদিল্লি, ১৩ নভেম্বর, ২০২১
প্রধানমন্ত্রী শ্রী নরেন্দ্র মোদী বিশিষ্ট তন্তুবায় ও পদ্ম সম্মানে ভূষিত শ্রী বীরেন কুমার বসাকের সঙ্গে তাঁর মতবিনিময়ের প্রসঙ্গ উল্লেখ করেছেন। তিনি উপহারের জন্য শ্রী বসাককে ধন্যবাদ জানিয়েছেন।
এক ট্যুইট বার্তায় প্রধানমন্ত্রী বলেছেন,
"পশ্চিমবঙ্গের নদীয়ার শ্রী বীরেন কুমার বসাক বিশিষ্ট তন্তুবায়। তাঁর শাড়িতে তিনি ভারতীয় সংস্কৃতির নানা দিক ও ইতিহাসের নানা অধ্যায় ফুটিয়ে তোলেন। পদ্ম সম্মানে ভূষিতদের সঙ্গে আলাপচারিতার সময় তাঁর থেকে পাওয়া উপহারে আমি আপ্লুত ।"
CG/CB/
(
নির্বাচনকমিশন
ভারতের নির্বাচন কমিশনের প্রেস বিজ্ঞপ্তি
নতুন দিল্লি, ২৫শে এপ্রিল, ২০২১
“এক শ্রেণীর সংবাদ মাধ্যমে প্রকাশিত খবর অনুযায়ী সর্বভারতীয় তৃণমূল কংগ্রেসের চেয়ারপার্সন এবং পশ্চিমবঙ্গের মুখ্যমন্ত্রী অভিযোগ করেছেন, নির্বাচন কমিশনের কিছু আধিকারিক এবং পর্যবেক্ষক ‘তৃণমূল কংগ্রেসের গুন্ডাদের’ গ্রেপ্তার করার নির্দেশ দিয়েছেন।” নির্বাচন কমিশনের আধিকারিক ও পর্যবেক্ষকদের ইঙ্গিত করে এধরণের বিবৃতি সম্পূর্ণ ভিত্তিহীন, মিথ্যা ও বিভ্রান্তিকর। কোনো পর্যবেক্ষক, মুখ্য নির্বাচনী আধিকারিক অথবা কমিশনের অন্য কোন আধিকারিক, কোনো রাজনৈতিক দলের কর্মীদের বিরুদ্ধে এধরণের নির্দেশ দেন নি।
ঐ প্রতিবেদনে বলা হয়েছে, এই বিষয়টি নিয়ে মুখ্যমন্ত্রী আদালতে গেছেন।
প্রতিরোধমূলক ব্যবস্থা হিসেবে ফৌজদারী নয় এমন মামলা দায়ের , পশ্চিমবঙ্গের মুখ্য নির্বাচনী আধিকারিকের দপ্তরে অথবা কমিশনে এধরণের কোনো খবর আসে নি। বিভ্রান্তিকর ঐ তথ্য অনুযায়ী কোনো আদালতে এ ধরণের মামলা রুজু করা হয় নি। অবৈধভাবে প্রতিরোধমূলক ব্যবস্থার আওতায় ২৫শে এপ্রিল পর্যন্ত কোনো রাজনৈতিক দলের কোনো কর্মীর বিরুদ্ধে ব্যবস্থা নেওয়া হয় নি।
অবাধ, সুষ্ঠু, হিংসামুক্ত নির্বাচনের আয়োজন করার জন্য সব দুষ্কৃতী ও পুরোনো অভিযোগে দুষ্ট ব্যক্তিদের উপর নজর রাখা হয়। ভারতীয় দন্ডবিধি অনুসারে আইন বলবৎকারী সংস্থাগুলি প্রতিরোধমূলক ব্যবস্থা হিসেবে বিভিন্ন পদক্ষেপ গ্রহণ করে থাকে, যাতে কেউ কোনো গণ্ডগোল পাকাতে না পারে। আইন বলবৎকারী সংস্থাগুলিকে নির্দেশ দেওয়া থাকে, যে সব রাজ্যে নির্বাচন অনুষ্ঠিত হবে সেখানকার সব দুষ্কৃতীদের নামের তালিকা তৈরি করতে হবে। বিগত নির্বাচনগুলির সময় এই সব লোকেরা নির্বাচন সংক্রান্ত অপরাধমূলক কাজে যারা যুক্ত ছিলেন, তাদের নিয়ে একটি তালিকা তৈরি করা হয়। যারা ভোটারদের ভীতি প্রদর্শন করে তাদের বিরুদ্ধে ব্যবস্থাও নেওয়া হয়।
জেলাস্তরের মুখ্য নির্বাচন আধিকারিক, পুলিশ কমিশনার, জেলা পুলিশ সুপার, পর্যবেক্ষক ও রাজ্যের মুখ্য নির্বাচন আধিকারিক, নির্বাচন চলাকালীন পরিস্থিতির পর্যালোচনা করছেন। দুষ্কৃতীদের তালিকা প্রকাশ করে তার বিরুদ্ধে নিরপেক্ষভাবে কমিশন প্রয়োজনীয় ব্যবস্থা নিয়ে থাকে ।
SDG/CB/SFS
(Visitor Counter : 17
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৬৯ কোটি ৪৬ লক্ষ ছাড়িয়েছে
দেশে গত ২৪ ঘণ্টায় ৪৫ লক্ষেরও বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৫.৯১ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ১ লক্ষ ০৭ হাজার ৪৭৪
দেশে করোনায় বর্তমানে আক্রান্তের সংখ্যা ১২ লক্ষ ২৫ হাজার ০১১
সাপ্তাহিক-ভিত্তিতে আক্রান্তের হার ১০.২ শতাংশ
নয়াদিল্লি, ০৬ ফেব্রুয়ারি, ২০২২
ভারতে এ পর্যন্ত ১,৬৯,৪৬,২৬,৬৯৭টি টিকার ডোজ দেওয়া হয়েছে। গতকাল টিকা দেওয়া হয়েছে ৪৫,১০,৭৭০ জনকে।
স্বাস্থ্য কর্মীদের মধ্যে ১,০৩,৯৭,৬৭৭ জন টিকার প্রথম ডোজ, ৯৯,০০,৮৩৩ জন টিকার দ্বিতীয় ডোজ এবং ৩৬,৪৮,৫৯৫ জন সতর্কতামূলক ডোজ পেয়েছেন। প্রথম সারির করোনা যোদ্ধাদের মধ্যে ১,৮৪,০১,২৩৮ জন প্রথম ডোজ, ১,৭৩,১৩,৯৩৯ জন দ্বিতীয় ডোজ এবং ৪৬,৯২,৪২৩ জন সতর্কতামূলক ডোজ পেয়েছেন। ১৫-১৮ বছর বয়সীদের মধ্যে প্রথম ডোজ পেয়েছে ৪,৯২,৮৪,৪৬৪ জন এবং দ্বিতীয় ডোজ পেয়েছে ৫৬,৬২,৪২৪ জন। ১৮-৪৪ বছর নাগরিকদের মধ্যে প্রথম ডোজ পেয়েছেন ৫৪,৪৬,৬৩,৩৭৭ জন এবং দ্বিতীয় ডোজ পেয়েছেন ৪১,৫৬,১৯,০৭৪ জন। ৪৫-৫৯ বছর বয়সী নাগরিকদের মধ্যে প্রথম ডোজ পেয়েছেন ২০,০৯,৬৯,৭৬১ জন। আর দ্বিতীয় ডোজ পেয়েছেন ১৭,৩৯,৪৫,০৬৯ জন। যাঁদের বয়স ৬০-এর ওপরে তাঁদের মধ্যে ১২,৫৩,৬৬,৮১১ জন প্রথম ডোজ, ১০,৮৩,৭৪,৩৫৬ জন দ্বিতীয় ডোজ এবং ৬৩,৮৬,৬৫৬ জন সতর্কতামূলক ডোজ পেয়েছেন। এ পর্যন্ত দেশে মোট ১,৪৭,২৭,৬৭৪টি সতর্কতামূলক ডোজ দেওয়া হয়েছে।
কোভিড-১৯ সংক্রমণ থেকে আরোগ্য লাভের হার ঊর্ধ্বমুখী। গত ২৪ ঘণ্টায় ২ লক্ষ ১৩ হাজার ২৪৬ জন কোভিড মুক্ত হয়েছেন। সর্বশেষ তথ্য অনুযায়ী, দেশে ৪ কোটি ৪ লক্ষ ৬১ হাজার ১৪৮ জন সুস্থ হয়ে উঠেছেন। জাতীয় আরোগ্য লাভের হার ৯৫.৯১ শতাংশ।
ভারতে গত ২৪ ঘণ্টায় নতুন করে সংক্রমিত হয়েছেন ১ লক্ষ ৭ হাজার ৪৭৪ জন। বর্তমানে ১২ লক্ষ ২৫ হাজার ১১ জন চিকিৎসাধীন। দেশে মোট সংক্রমিতের মাত্র ২.৯ শতাংশ চিকিৎসাধীন।
দেশ জুড়ে নমুনা পরীক্ষার পরিমাণ বৃদ্ধি করা হচ্ছে। গত ২৪ ঘন্টায় ১৪ লক্ষ ৪৮ হাজার ৫১৩টি নমুনা পরীক্ষা করা হয়েছে। এ পর্যন্ত দেশে ৭৪ কোটি ১ লক্ষ ৮৭ হাজার ১৪১টি নমুনা পরীক্ষা করা হয়েছে।
ভারতে নমুনা পরীক্ষা ক্রমশ বৃদ্ধি পাচ্ছে। বর্তমানে সাপ্তাহিক সংক্রমণের হার ১০.২ শতাংশ এবং দৈনিক সংক্রমণের হার ৭.৪২ শতাংশ।
CG/CB/SB
(Visitor Counter : 106